CELEX: 32018D0717
Language: et
Date: 2018-05-14 00:00:00
Title: Nõukogu otsus (ÜVJP) 2018/717, 14. mai 2018, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA)

16.5.2018   
            
            
               ET
            
            
               Euroopa Liidu Teataja
            
            
               L 120/10
            
         NÕUKOGU OTSUS (ÜVJP) 2018/717,
   14. mai 2018,
   millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 18. mail 2015 vastu otsuse (ÜVJP) 2015/778 ELi sõjalise operatsiooni kohta Vahemere lõunapiirkonna keskosas (EUNAVFOR MED SOPHIA), (1) mis aitab kaasa Vahemere lõunapiirkonna keskosas inimeste ebaseadusliku üle piiri toimetamise ja inimkaubandusega tegelevate võrgustike ärimudeli lõhkumisele.
            
         
               (2)
            
            
               Nõukogu võttis 20. juunil 2016 vastu otsuse (ÜVJP) 2016/993, (2) millega muudeti otsust (ÜVJP) 2015/778, laiendades operatsiooni mandaati, eelkõige seoses teabe jagamisele kaasaaitamisega ja ÜRO relvaembargo rakendamisega avamerel Liibüa ranniku lähedal.
            
         
               (3)
            
            
               Nõukogu võttis 19. detsembril 2016 vastu otsuse (ÜVJP) 2016/2314 (3) ning 25. juulil 2017 otsuse (ÜVJP) 2017/1385, (4) millega tugevdati EUNAVFOR MED SOPHIAle antud luba vahetada teavet asjaomaste osalejatega.
            
         
               (4)
            
            
               Poliitika- ja julgeolekukomitee jõudis 20. märtsil 2018 kokkuleppele, et teabe jagamise parandamiseks asjaomaste liikmesriikide õiguskaitseasutuste ja liidu ametitega võib EUNAVFOR MED SOPHIA raames luua kuritegevusalase teabe üksuse.
            
         
               (5)
            
            
               On vaja et kuritegevusalase teabe üksuse liikmed töötleksid isikuandmeid kooskõlas Euroopa Liidu põhiõiguste harta artikliga 8.
            
         
               (6)
            
            
               Otsust (ÜVJP) 2015/778 tuleks seetõttu vastavalt muuta.
            
         
               (7)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Sellest tulenevalt ei osale Taani käesoleva otsuse vastuvõtmisel, see ei ole tema suhtes siduv ega kohaldatav, ning seetõttu ei osale ta käesoleva operatsiooni rahastamises,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse (ÜVJP) 2015/778 artiklisse 8 lisatakse järgmine lõige:
   
      „4.   EUNAVFOR MED SOPHIA raames võib luua kuritegevusalase teabe üksuse, mis koosneb asjaomaste liikmesriikide õiguskaitseasutuste ja käesoleva artikli lõikes 3 loetletud liidu ametite töötajatest, et hõlpsamini saada, koguda ja edastada teavet, sealhulgas isikuandmeid, inimeste ebaseadusliku üle piiri toimetamise ja inimkaubanduse, Liibüa suhtes kehtestatud relvaembargo, artiklis 2b osutatud ebaseadusliku kauplemise ning operatsiooni turvalisusega seotud kuritegude kohta.
      Selles kontekstis töödeldakse isikuandmeid kooskõlas selle laeva lipuriigi õigusega, millel kuritegevusalase teabe üksus asub, ning liidu ametite töötajate puhul kooskõlas asjaomaste ametite suhtes kohaldatava õigusraamistikuga.“
   
   Artikkel 2
   Käesolev otsus jõustub selle vastuvõtmise päeval.
   
      Brüssel, 14. mai 2018
      
         
            Nõukogu nimel
         
         
            eesistuja
         
         E. ZAHARIEVA
      
   
   
      (1)  Nõukogu 18. mai 2015. aasta otsus (ÜVJP) 2015/778, Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 122, 19.5.2015, lk 31).
   
      (2)  Nõukogu 20. juuni 2016. aasta otsus (ÜVJP) 2016/993, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 162, 21.6.2016, lk 18).
   
      (3)  Nõukogu 19. detsembri 2016. aasta otsus (ÜVJP) 2016/2314, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 345, 20.12.2016, lk 62).
   
      (4)  Nõukogu 25. juuli 2017. aasta otsus (ÜVJP) 2017/1385, millega muudetakse otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA) (ELT L 194, 26.7.2017, lk 61).